UNA SÈRIE DE NETFLIX
Recapitulem, d'acord?
Una bossa al cap per desorientar-me,
els canells lligats tan fort que tallen la circulació
i no tinc ni idea de si sobreviuré.
Això sí que és una festa.
Qui gosa penetrar en el nostre santuari?
Treu-te la màscara, Bianca.
I les meves esperances es van estimbar pel precipici de la decepció.
El meu enemic no era cap psicòpata.
Era una colla de pallassos d'institut.
Millor torna-te-la a posar.
- Com has arribat aquí? - Pel Rowan.
Butxaca esquerra.
La marca d'aigua m'ha dut a l'estàtua de Poe.
- He resolt l'endevinalla. - L'endevinalla?
No fem petar els dits i prou?
Ets el geni del grup, no?
Belladona és un club social d'elit.
Subratllo "elit".
Fem revetlles, acampades, algun cop ens banyem despullats…
- I la Yoko fa uns còctels molt bons. - El seu mojito sense alcohol és brutal.
I a les deu a fer nones?
Creia que els Belladona s'havien dissolt.
Sí, els van clausurar fa 30 anys després de la mort d'un normi.
Però tenim exmembres adinerats,
així que Weems fa els ulls grossos si ningú causa problemes.
- Com el Rowan? - El vam fer fora el semestre passat.
La qüestió ara és què fer amb ella.
La biblioteca és per a membres.
- Que faci el jurament. - Què?
Per llegat.
Després del que va fer a la Copa Poe, de cap de les maneres.
Ella no causa problemes. Causa tsunamis.
Perquè vaig guanyar-te al teu joc? No t'hi escarrassis.
No m'interessa entrar.
Rebutges l'oferiment?
T'ho pots creure?
Deslliga-la.
Aneu cinc minuts tard.
Vols un altre ull de vellut?
Els aficionats desacrediteu l'art del segrest.
CAPÍTOL III FUNESTA AMISTAT
La investigació té tants fils que podria teixir una mortalla.
Encara no sé com és que el Rowan va ressuscitar misteriosament
o per què el monstre ronda pel bosc,
però el que m'intriga ara és aquest llibre.
Si he de ser responsable per la destrucció de Mai Més,
la qüestió és:
què hi faig amb un colon durant l'apocalipsi?
Cada estudiant es presentarà a la seva feina voluntària a les 10:00
i el dinar comunitari és a la una.
Com sabeu, avui el Dia de la Integració culmina amb un esdeveniment molt especial:
la inauguració d'una nova estàtua a la plaça major,
acompanyada d'actuacions d'alumnes de Mai Més.
Com a representants de l'institut, espero que ho feu amb molt bona cara.
- És clar. - Sí!
Sí! M'ha tocat el Món dels Colons.
Tinc bona mà amb la gent i m'encanta actuar,
així que és perfecte per a mi. Què t'ha tocat?
La Pila de la Uriah. No sé què és.
Una botiga d'antiguitats molt tètrica. Fa molt per a tu.
Creuo les urpes perquè l'Ajax vagi amb mi.
Quin pal, m'ha tocat el Penell.
Canvia-m'ho, va. Vinga, canvia-m'ho.
Dimecres, no pateixis pel teu violoncel.
Faré que el portin a la plaça aquesta tarda.
El violoncel?
Vaig sentir la teva serenata al balcó.
Espectacular.
T'he inscrit per tocar a la cerimònia amb la banda de l'institut de Jericho.
No et costarà gens tocar una tonada alegre de Fleetwood Mac.
Només ho faré si després em pengen per bruixa.
MÓN DELS COLONS AUTOBÚS ESCOLAR
- Mires una paret en blanc? - L'any passat no estava en blanc.
Estàs emprenyat perquè vaig refusar l'oferiment?
Me la vaig jugar per tu.
Sí home! Només soc carn de canó en la teva guerra freda amb la Bianca.
- Tinc afers més urgents. - Com quin?
- Trobar el monstre que va matar el Rowan. - Un cop més: l'han expulsat.
- El vam veure marxar. - Hi has parlat?
Li he escrit, però no ha contestat.
Suposo que vol deixar enrere Mai Més.
O és mort.
No sé per què t'importa tant. Ni el coneixies.
No sé per què t'importa tan poc.
Com si tothom m'ignora i fa com si res. No ho deixaré estar.
Fantàstic. Pots afegir "lladra" al teu currículum.
No sé què té d'especial un vell diari dels Belladona.
Ahir no et va sorprendre que t'ensenyés això.
Ja l'havies vist, oi?
Sí. Dos dies abans del festival, obert sobre la taula del Rowan.
Vaig suposar que l'havia robat en ser expulsat dels Belladona.
Li ho vaig retraure i es va rebotar molt.
- No m'ho crec… - Calla!
- De debò? - Ets boig!
Et va estampar a la paret amb telecinesi.
Sí.
Com ho saps?
Per potra.
No té sentit que hi surtis. El diari és de quan, de fa 30 anys?
I què hi fa Crackstone, al dibuix?
Saps qui és?
Sí, Joseph Crackstone. És el pare fundador de Jericho.
Aquí és molt conegut.
Veus? Mira.
És ell.
MÓN DELS COLONS HISTÒRIA VIVA
- Xèrif. - Sí?
Te'n recordes del meu fill Lucas?
Sí, vaig veure'l amb els amics la setmana passada al Penell.
Tinc feina.
Ei, avui no vull enrenou, d'acord?
Que no se't vegi molt content, que encara se sentiran ben rebuts, els rarets.
Hi ha alguna cosa al bosc i té a veure amb ells.
Vols deixar d'assenyalar Mai Més?
Saps que Jericho depèn molt d'ells.
Qui creus que paga els carrers, els parcs o fins i tot el teu salari?
Només faig la meva feina: cuidar del benestar del poble, cap.
No em donis lliçons, Donovan.
Abans de ser nomenat alcalde, la placa la portava jo, te'n recordes?
Llavors no t'interessava tant la història.
Si va bé per al negoci, va bé per a Jericho.
Més si el teu negoci és el Món dels Colons.
Ei.
Tu troba el maleït os i encarrega-te'n.
Si us plau, seieu tots. Hem d'explicar una cosa especial.
Us donem la benvinguda, Acadèmia Mai Més.
Us vull dir, en nom de tota la comunitat de Jericho,
que ens fa molta il·lusió tenir-vos avui aquí.
La vostra generositat i el vostre esforç són molt… integradors!
Molt bé. Ens veiem aquí mateix a la una per dinar. Passeu-vos-ho bé!
Enid.
Canvi d'activitat.
Què? No! La Pila de la Uriah no és per a mi.
És una emergència. He de veure el Món dels Colons.
Dimecres, aquest canvi no és just.
Per què voldria passar el dia sota una muntanya de brutícia?
Perquè l'Ajax hi serà. Cosa ha vist la seva activitat.
- Però si no t'interessa… - No!
Mare meva! Gràcies, ets la millor.
LA PILA DE LA URIAH
EL MÓN DELS COLONS DÉU VOS GUARD, COLONS
Benvinguts al Món dels Colons!
Judicis a bruixes cada dia!
A les dues, a les quatre!
Home! Dona!
Dimecres, foto de grup dels Brunzinaires?
Ja veig que no.
Salutacions, jove generació de Mai Més.
Soc na mestressa Arlene. Una PM.
Pelegrina Mestressa.
Us prego que poseu els mòbils en vibració i aneu amb cuita,
puix tornareu enrere en el temps fins a l'any de Nostro Senyor 1625,
al primer assentament de colons pelegrins de Jericho.
Dellà.
Guaiteu: la casa de reunió.
A dintre hi ha una col·lecció d'artefactes
relacionats amb el fundador de Jericho més devot i estimat:
Joseph Crackstone.
I més enllà trobeu la nostra comuna, el primer lavabo americà de gènere neutre.
M'assalta una qüestió.
Sigues breu, mossa.
Quins artefactes de Joseph Crackstone es troben a la casa?
Una col·lecció de tresors
que inclou eines agrícoles, vaixella, i l'orinal familiar dels Crackstone.
Fascinant. M'ofereixo per treballar-hi.
No pot ser. Estan renovant l'exposició.
Hui tots fareu feina al cor mateix del Món dels Colons.
LA VELLA FÀBRICA DE DOLÇOS DES DEL 1955
"La vella fàbrica de dolços"?
O la vella bomba de diabetis.
Voluntaris, pareu bé l'orella.
El caramel tou de mantega dona vida a la nostra comunitat.
Les mostres porten vendes,
així que agafeu un uniforme i una capsa i feu enorgullir els pares fundadors.
Són per emmordassar turistes?
Diria que és morta.
Veus la marca de pneumàtics a la cua?
L'artista va trobar-lo aquí, a la carretera 22,
Està dient que hi ha algú que busca animals atropellats i en fa això?
No caben als prestatges.
En tinc una secció sencera: esquirols, mofetes, serps…
I la meva obra favorita…
Una família de furons fent un pícnic.
Preciosos.
Voleu fer alguna cosa útil?
Els aniria molt bé una bona pentinada. El pelatge ho agraeix molt.
Podríem fer-ho després…
d'un cafè ben llarg.
Oi, Ajax?
Sí, passem pel Penell. Vol que li portem alguna cosa?
No cal pagar per aquella aigua bruta per a hípsters.
Estic fent chaga.
Una varietat única.
Infusió de bolets.
Surto a recollir-los jo mateixa.
Va, pentineu. Tindreu la vostra recompensa.
Molt bé.
Boníssim.
- Deliciós. - De res.
Assaboreixin l'"autèntic" dolç de mantega fet amb grans de cacau
que han cultivat indígenes oprimits de l'Amazones.
Què?
Els beneficis ajudaran a justificar aquesta patètica història de la repressió.
A més, el caramel tou com a tal es va inventar 258 anys més tard.
Algú en vol?
No.
Però si és un golafrot.
Si us plau, he de tornar al…
Quin fàstic!
Vine aquí!
Posa-t'hi!
Hola, colons.
- Deixeu-lo anar. - També vols acabar al cep?
Recordes com vas acabar tu l'últim cop?
Fot-li!
Encara sou aquí?
No puc tenir més problemes amb el meu pare.
No, espereu!
Lucas.
Anem a rentar-te.
CAFÈ I PASTISSERIA PENELL
Directora Weems.
Sembla un altre Dia de la Integració sense complicacions.
I…
gràcies per la seva generosa donació a la meva campanya de reelecció.
Consideri-la una mostra de la nostra cooperació.
Pel que sembla, tothom està fent el que toca.
De moment, sense incidents.
Alcalde Walker, li presento la Marilyn Thornhill.
Seguint amb l'esperit de la integració, és la nostra primera mestra normi.
És un plaer.
No ens havíem vist abans?
No oficialment, però el veig aquí cada matí.
Sempre a la taula d'allà darrere quan vinc a buscar el meu matxa latte.
Ho sabia!
Sra. Thornhill, tingui'm al dia,
sobretot si hi ha titulars de la nostra revelació amb trenes.
Molt bé.
Ningú m'havia defensat mai.
Els Brunzinaires s'ajuden.
Potser això et sorprendrà,
però no tinc amics.
Em recordes al meu germà,
però sense el desig d'estrangular-lo a tota hora.
Vine amb mi.
He de saber més sobre aquest Crackstone. Ens colarem a la casa de reunió.
- Dona'm l'aparell. - Per què? Tens bé les dents.
Menys rectes i blanques que l'Enid, però bé.
L'aparell!
I si ens veu la mestressa Arlene?
Codi del rusc. Nega-ho tot.
El codi del rusc no diu això! I què és tan important?
Aquí no hi ha res millor que els caramels.
Calla i vigila.
La meva àvia em va explicar que els secrets són com zombis.
No moren mai del tot.
No sé quin secret oculta Crackstone,
però tinc l'estranya sensació que el meu futur depèn del passat.
"La vella casa de reunió, 1625."
Cosa, la noia de la visió.
Té el mateix llibre i tot.
Aquell negre que portava a la cripta.
Salut.
La teva germana de Mai Més, amb ulls foscos i cara de pomes agres.
- On s'ha "amagatallat"? - La Dimecres Addams?
Coneixent-la, s'haurà "amagatallat" on no deuria.
És el llibre!
"Codex Umbrarum."
És llatí. Llibre de les ombres.
Genial. És fals.
No sé qui és l'Etsy, però una colona rareta, no.
Què caramels fas aquí dins, mossa?
Mestressa Arlene, salut!
Salut, sens dubte.
He dit que estàvem renovant aquesta casa.
Dono fe que m'hauràs sentit.
Li he dit que la porta era oberta i tu volies saber més sobre Crackstone.
Sí, i he trobat la vitrina així.
- El llibre és una rèplica. - I ara!
Van robar l'original el mes passat al judici de les 14:00.
No deu haver-hi res més que sigui autèntic, aquí.
I tot i així cobren 29,95 dòlars?
Vigila el que dius.
Quedeu els dos reassignats.
A remenar caramel.
La casa de reunió original, la del quadre, on és?
Com coi vols que ho sàpiga?
Vaig arribar de Scottsdale a l'abril.
LA PILA DE LA URIAH ANTIGUITATS
El puc ajudar?
Això em dona calfreds.
No ho sé.
Creus que un esquirol pot estar amb una rata?
Són dues espècies totalment diferents.
Ah, sí.
O sigui, és clar. Per què no?
Tenen més en comú del que creus.
Fan por a molta gent, així que seríem nosaltres… ells…
contra el món.
T'ha quedat molt profund.
Escolta, per cert,
em va flipar com vau rascar la nostra barca a la Copa Poe.
Al·lucinant.
Gràcies. No et va empipar perdre?
Hi era com a favor per al Xavier. És bon col·lega, però massa competitiu.
Sembla molt relaxat.
Té un costat fosc que poca gent sap veure.
Crec que és perquè el seu pare és, ja ho saps, famós.
És molta pressió.
Te n'adones que mai havíem parlat tant de temps?
Les gorgones no passem gaire temps amb ningú.
No vull convertir ningú en pedra per accident.
No em faria por que m'hi convertissis. És temporal.
De debò?
- Ho dius de veritat? - Totalment!
Ei, aquesta nit pensava colar-me darrere l'hivernacle.
Ha de ser lluna blava.
Passa cada 23 anys o una cosa així, imagina.
Es veurà de primera des d'allà.
Guai. Doncs passa-t'ho molt bé.
Saps que molta penya hi va a embolicar-se, no?
- L'ambient pot ser estrany… - Ajax!
M'he passat el matí flirtant, insinuant i intentant semblar maca
tot pentinant bèsties mortes perquè em convidessis a sortir.
Era això, el que feies?
Ja m'ha estranyat que raspallessis tant la cua d'aquell opòssum.
Llavors vols que ens trobem aquesta nit darrere l'hivernacle?
Sí.
Sí, això.
Ei, Ajax! M'ajudes a moure el consultori de teixons a l'aparador?
Sí!
M'ho ha demanat!
Em pensava que eres al Món dels Colons.
He desertat abans de perdre el cap.
Sí?
Vols un cafè?
És un dels molts beneficis d'estar destinat aquí.
He vingut pel Tyler.
- Ja t'he advertit sobre ell. - Dos cops.
Però és cosa meva amb qui parlo.
M'has cridat?
- El mateix de sempre? - I ajuda.
Saps la casa de reunió original dels colons, del segle XVII?
Encara existeix?
El que en queda és al bosc Cobham, però és una ruïna.
Ensenya'm on és.
Aquí, però no és molt recomanable.
Hi van ocupes i drogoaddictes. El meu pare els fa fora sovint.
De què va, això?
De res.
T'estàs obsessionant amb el monstre del bosc.
Seria millor obsessionar-me amb cavalls i bandes pop de nois?
Gràcies.
Ei, pot ser complicat trobar les ruïnes.
Puc portar-t'hi aquest migdia. Surto a les dues.
Weems em penjarà, arrossegarà i esquarterarà si em perdo la inauguració.
Per temptador que soni, no vull cridar l'atenció.
A més, sé orientar-me a l'aire lliure.
No em diguis que eres noia escolta.
Em cruspiria noies escolta per esmorzar.
El meu oncle va anar a la presó per això.
També me n'esperava més.
Amb qui parles, nena?
Digues-me "nena" un altre cop i no garanteixo que acabis sencer.
- Aquest lloc és meu. Fora! - Cosa, un cop de mà?
Ei!
Deixa'm anar!
Aquí no hi ha res.
Amb tocar coses no n'hi ha prou.
Les visions arriben espontàniament.
Em tenyiria de rosa abans que demanar ajuda a la mare.
Ah, vols que t'ho demostri?
No.
Res.
Això ens donarà informació privilegiada.
Les meves visions són imprevisibles.
Cremeu-la!
- Cremeu-la! - Cremeu-la!
Cremeu-la!
Esguerro del diable!
Bèstia!
Bruixa!
Penedeix-te!
Desapareix!
- Bruixa! - Obriu pas!
Goody Addams!
Se t'ha jutjat davant Déu i se t'ha declarat culpable.
Ets una bruixa,
una fetillera,
la mestressa de Llucifer en persona.
Pels teus pecats,
aquesta nit se't cremarà
i et consumiran les flames eternes de l'infern.
Soc innocent.
T'han de jutjar a tu, Joseph Crackstone.
Vivíem aquí abans que vosaltres, en harmonia amb la natura i els nadius.
Ens heu robat la terra!
Heu massacrat innocents. Ens heu pres el nostre esperit pacífic.
Tu ets el veritable monstre. Tots vosaltres!
Castiga-la!
És el pitjor dimoni del diable!
Et retornaré a l'infern!
No!
Sou abominacions del diable!
No pararé fins a purgar el nou món
de tots els pàries!
Bèsties impies!
Caleu-hi foc!
Mare!
Mare.
No hi ha temps, filla.
Deixa'm. Salva't.
Estem encadenats al terra.
No me n'aniré sense tu.
Corre. Venja'ns.
Troba els altres i salva el nostre futur.
Si us plau, anyella meva.
Corre tan de pressa com puguis.
Ets la nostra única esperança.
No s'aturarà fins a matar-nos a tots.
És aquí.
No tindràs escapatòria.
Cosa, l'he vist! La noia de les meves visions.
Es diu Goody Addams.
Crec que és una avantpassada meva de fa 400 anys.
Deu ser l'home de la barba.
Anem!
El monstre és humà.
Què coi fas?
- Seguir el monstre. - L'has vist?
És aquí? Vols morir o què?
Què hi fas, aquí?
He sentit que vindries a veure la casa de reunió.
M'alegro d'haver vingut.
He fet una descoberta.
El monstre és humà.
Les petjades passen de monstre a humà.
Ensenya-me-les.
La pluja les ha esborrat.
Sé el que he vist.
- No vull tancar-me a res. - Quin detall.
Potser tenies raó amb el Rowan.
Què t'ho fa pensar, ara?
Li he tornat a escriure.
Li he dit de fer snowboard a les vacances, com l'any passat.
Aquest cop ha contestat de seguida, dient que no podria.
Però l'any passat no hi vau anar.
Volia creure que estava estrany i ja està. No volia acceptar que li havia passat res.
Encobrir un crim és més difícil que cometre'l.
Vull que siguis sincera.
Per què has vingut a la casa de reunió?
Volia saber més sobre Crackstone.
Saber quina connexió té amb tot això.
- Mitjançant els teus poders psíquics, oi? - Per què creus que en tinc?
Per potra. Quan van començar?
Fa cosa d'un any.
És com tocar un cable amb corrent.
Normalment m'agradaria.
Però no els pots controlar i això t'espanta.
- El meu pare és vident. - Vincent Thorpe.
El meu germà n'és superfan.
Ha vist tants cops el xou de Las Vegas que quasi el té gravat als ulls.
Vivia amb l'autodenominat mestre.
El primer que et diria és que no confiïs en les visions.
No t'ho mostren tot.
He vist Joseph Crackstone davant meu com ara et veig a tu.
Va reunir els rarets a la casa de reunió i els va cremar.
D'acord, era un cabró sàdic.
Va ser fa 400 anys. Res a veure amb ara.
I si hi té a veure?
Vas veure el dibuix del Rowan. Crackstone és al pati.
Tens una història al cap i la valides amb les visions.
- Et diuen el que vols veure. - Em fas de mestretites del que veig?
El que dic és que el meu pare, l'expert, et diria que les visions no són lògiques.
Venen de les emocions.
Que, acceptem-ho, no són la teva especialitat.
Crec que el Rowan tenia raó.
Ha de passar una desgràcia i l'he d'aturar jo.
Començant pel monstre.
Sigui qui sigui.
Creia que no em feia por res,
però això era abans de mirar Joseph Crackstone als ulls.
No crec en el cel ni en l'infern, però crec en la revenja.
La serveixo calenta acompanyada de dolor,
però no havia tingut mai un adversari de bronze.
Gràcies.
És un honor per a mi homenatjar la història del poble
i el pare fundador de Jericho, el noble Joseph Crackstone.
Ell creia que, amb l'esperit alegre i les orelles obertes,
el nostre poble no tindria límits.
Així, tots junts, la nostra comunitat i els amics de l'Acadèmia Mai Més,
hem construït un monument en honor al seu record.
Que l'esperit de Joseph Crackstone sigui recordat per tota l'eternitat!
Quin desastre!
L'alcalde està furiós!
No sé quantes trucades i correus he rebut de gent enfadada, exalumnes i famílies.
Volen respostes i jo també.
Comandaria la inquisició, però tinc els estris de tortura a casa.
Senyoreta Addams, penja d'un fil.
D'un fil molt prim.
Ho juro pel meu escorpí traspassat:
tinc les mans netes.
GASOLINA
No en tinc proves, però et veig.
Ets un imant de problemes.
Si els problemes són rebel·lar-se a mentides, dècades de discriminació,
segles de tractar els rarets com a ciutadans de segona, o pitjor…
- De què parles? - De Jericho.
Per què hi ha un Dia de la Integració?
No coneix el passat del poble amb els rarets?
La història real de Joseph Crackstone?
La conec.
- Fins a cert punt. - I per què en renta la imatge?
Qui oblida la història es condemna a repetir-la.
En això diferim.
Tu hi veus una condemna.
Jo hi veig una oportunitat.
Pot ser una ocasió per reparar els errors,
per escriure un nou capítol de la relació entre rarets i normis.
No ha canviat res des de Crackstone.
Encara ens odien, només que ara ho maquillen amb tòpics i somriures.
- Si no lluitarà per la veritat… - Creus que no vull la veritat?
És clar que sí.
Però el món no és blanc o negre.
Hi ha tonalitats grises.
Potser per a vostè.
La història l'escriuen ells o nosaltres.
No hi ha terme mitjà.
- Ets esgotadora. - Ho sé.
Bona nit, senyoreta Addams.
Però et dic una cosa…
No em canso fàcilment.
Qui coi hi ha?
És massa?
És com si em ruixessis amb napalm.
Que bé que tinc la meva cita amb l'Ajax!
Podré oblidar l'horror d'aquesta tarda.
Crec que pateixo estrès posttraumàtic. No he pogut fer el ball.
Quina tragèdia.
Quina mena de psicòpata pot sabotejar un esdeveniment tan positiu?
Arribaràs tard.
- Desitja'm sort. - Si et trenca el cor, li crivello el seu.
No crec en el treball voluntari obligatori,
en història maquillada ni en finals feliços,
però, per sobre de tot, no crec en coincidències.
Parafrasejant Agatha Christie:
"Una coincidència és només una coincidència,
dos són una pista,
i tres són una prova."
No!
El dibuix del Rowan on surto amb Crackstone és en el futur.
Les advertències de Goody Addams sobre Crackstone, en el passat.
I el monstre és aquí, en el present.
Sé que les tres coincidències estan connectades.
El monstre podria ser qualsevol.
El xèrif creu que els monstres viuen tancats a aquesta escola.
La veritat és que hi ha monstres a tot arreu.
I els monstres dels qui sospitem menys a vegades són els més perillosos.
No els calen dents i urpes per causar el terror.
S'amaguen a l'ombra perquè no els vegin.
Llavors és quan ataquen.
Però ara estic vigilant.
I no m'aturaré fins que no esbrini la veritat.
Subtítols: Adán Cassan